Στη δημοσιότητα δόθηκαν τα πόθεν έσχες των πολιτικών των τριών τελευταίων ετών και ειδικότερα για τις χρήσεις 2015 (αναδημοσίευση), 2016 και 2017.

Συνολικά δόθηκαν στη δημοσιότητα 2659 δηλώσεις περιουσιακής κατάστασης. Οι δηλώσεις θα παραμείνουν αναρτημένες στον διαδικτυακό τόπο της Βουλής για όσο χρονικό διάστημα διαρκεί η θητεία των υπόχρεων, πλέον τριών ετών από τη λήξη αυτής.

Κυριάκος Μητσοτάκης

Ο πρωθυπουργός δηλώνει για το 2017 εισόδημα 41.067 ευρώ ενώ η σύζυγός του Μαρέβα 89.334 ευρώ.

Δηλώνει μετοχές αξίας 15.329 δολαρίων και 7.787 ευρώ. Έχει πουλήσει / μεταβιβάσει άλλες 18 μετοχές αξίας 2.090 ευρώ.

Η σύζυγος του διαθέτει 3 θυρίδες, η μια από το 1993, η άλλη από το 2004 και μια ακόμη με συνδικαιούχους και τρίτα πρόσωπα.

Σε ό,τι αφορά στις καταθέσεις του κ. Μητσοτάκη, έχει λογαριασμούς συνολικού ύψους 8.439 σε ευρώ και 547 σε δολάρια. Πολύ υψηλότερες είναι οι καταθέσεις της συζύγου, καθώς έχει καταθέσεις συνολικού ύψους 382.156 ευρώ και 205.339 δολαρίων.

Η οικογένεια Μητσοτάκη έχει ακίνητα στην Αθήνα, την Κρήτη, τις Κυκλάδες, τη Μεγάλη Βρετανία.

Τέσσερα αυτοκίνητα και ένα φορτηγό για αγροτικές εργασίες έχει στην κατοχή του ο πρωθυπουργός, ενώ η σύζυγός του δύο.

Ο πρωθυπουργός είναι κατά 65% μέτοχος στον Κήρυκα Χανίων, ενώ η Μαρέβα Μητσοτάκη συνιδιοκτήτης σε εμπορική βιομηχανία.

Η κ. Μητσοτάκη οφείλει από δάνεια και πιστωτικές κάρτες ποσό 930.108 ευρώ και 1563 δολάρια, ενώ ο πρωθυπουργός οφείλει από δάνεια 341.285 ευρώ.

2016

Ο Κυριάκος Μητσοτάκης δήλωνε το 2016 εισόδημα 99.296 ευρώ, ενώ η σύζυγός του Μαρέβα 331.240 ευρώ. Σε καταθέσεις του κ. Μητσοτάκη ανέρχονται σε 4.224 ευρώ και 556 δολάρια. Οι καταθέσεις της συζύγου, Μαρέβας ανέρχονται σε 325.000 δολάρια και 521.666 ευρώ. Η οικογένεια Μητσοτάκη έχει ακίνητα σε Αθήνα, Κρήτη, Κυκλάδες, Μεγάλη Βρετανία.

Ο κ. Μητσοτάκης το 2016 είχε στην κατοχή του 2 αυτοκίνητα και ένα φορτηγό για αγροτικές εργασίες και η Μαρέβα Μητσοτάκη 2 αυτοκίνητα. Εκτός από την εμπορική επιχείρηση Zeus & Dion και Grabofski ΟΕ, δήλωνε συμμετοχή στην εταιρία Personal Ventures στη Γαλλία κατά 95%, την οποία μεταβίβασε δωρεάν. Ο Κυριάκος Μητσοτάκης έχει οφειλές από δάνεια και κάρτες 312.288 ευρώ. Το ποσό που οφείλει η κ. Μητσοτάκη σε δάνεια και κάρτες ανέρχεται σε 950.612 ευρώ και 5990 δολάρια.

Δείτε εδώ τη δήλωση περιουσιακής κατάστασης του Κυριάκου Μητσοτάκη

Αλέξης Τσίπρας

Ο Αλέξης Τσίπρας δηλώνει εισοδήματα 33.412,77 ενώ η σύζυγός Μπέτυ 19.820. Δεν έχουν μετοχές ή ομόλογα. Η κ. Μπαζιάνα διαθέτει από το 2003 μια θυρίδα.

Αναφορικά με τις καταθέσεις τους, ο κ. Τσίπρας έχει συνολικού ύψους 51.052,5 ευρώ 12.318,91 ευρώ. Στο όνομα του γιου τους Φοίβου-Παύλου υπάρχει λογαριασμός με ποσό 25.463 ευρώ.

Δηλώνουν ένα ακίνητο κι ένα οικόπεδο και τα δύο από γονική παροχή. Επίσης, ο κ. Τσίπρας δηλώνει μια μηχανή και ένα αυτοκίνητο η σύζυγός του.

2016

OΑλέξης Τσίπρας δήλωνε το 2016 εισόδημα 69.301 ευρώ και η σύζυγός του Μπέτυ 16.666 ευρώ. Ο τέως πρωθυπουργός είχε καταθέσεις 31.036 ευρώ και η σύζυγός του 8.799,96 ευρώ. Στο όνομα των παιδιών Παύλος- Φοίβος υπάρχουν καταθέσεις ύψους 20.000 ευρώ. Δήλωναν το 2016 ένα ακίνητο κι ένα οικόπεδο και τα δύο από γονική παροχή. Επίσης, ο κ. Τσίπρας δηλώνει μια μηχανή και ένα αυτοκίνητο η σύζυγός του.

Δείτε εδώ τη δήλωση περιουσιακής κατάστασης του Αλέξη Τσίπρα

Φώφη Γεννηματά

Στο πόθεν έσχες της Φώφης Γεννηματά φαίνονται εισοδήματα 69.151 ευρώ. Ο σύζυγος δηλώνει εισόδημα 33.088 ευρώ.

Οι καταθέσεις της Φώφης Γεννηματά ανέρχονται σε 15.656,5 ευρώ και ο σύζυγός της 72.055 και 21.000 δολάρια.

Η επικεφαλής του ΚΙΝΑΛ διαθέτει ένα ακίνητο στην Αθήνα, στη Βούλα, ενώ ο σύζυγος διαθέτει αρκετά ακίνητα και οικόπεδα σε Αττική και Εύβοια.

Έχει στην κατοχή της ένα αυτοκίνητο και ως υπόλοιπο δανείου εμφανίζει ποσό 4.678 ευρώ.

2016

Η Φώφη Γεννηματά δήλωνε το 2015 συνολικά εισοδήματα 68.443, ενώ ο σύζυγός της 31.223 ευρώ. Σε ό,τι αφορά στις καταθέσεις της, η επικεφαλής του ΚΙΝΑΛ δήλωνε το 2016 καταθέσεις ύψους 15.007 ευρώ και ο σύζυγος καταθέσεις ύψους 42.461 ευρώ και 22.000 δολαρίων. Η κ. Γεννηματά διαθέτει ένα ακίνητο στην Αθήνα, στη Βούλα, ενώ ο σύζυγος διαθέτει αρκετά ακίνητα και οικόπεδα σε Αττική και Εύβοια.

Έχει στην κυριότητά της ένα αυτοκίνητο και οι οφειλές της σε δάνεια ανέρχονται σε 6.837 ευρώ.

Δείτε εδώ τη δήλωση περιουσιακής κατάστασης της Φώφης Γεννηματά

Δημήτρης Κουτσούμπας

Ο Δημήτρης Κουτσούμπας δηλώνει εισόδημα 72.712 και η σύζυγός του 18.449 ευρώ. Ως γνωστόν όμως, το μεγαλύτερο μέρος της βουλευτικής του αποζημίωσης πηγαίνει στα ταμεία του Περισσού. Δεν έχουν μετοχές ή ομόλογα. Οι καταθέσεις του ανέρχονται σε 8.487,38 ευρώ και της συζύγου του σε 9.923 ευρώ. Έχουν δύο ακίνητα στη Βοιωτία

2016

Ο γενικός γραμματέας του ΚΚΕ, ο οποίος δίνει μεγάλο μέρος της βουλευτικής του αποζημίωσης στα ταμεία του Περισσού, δήλωνε για το 2016 εισόδημα 73.132 ευρώ και η σύζυγός του 18.857 ευρώ. Οι καταθέσεις του κ. Κουτσούμπα ανέρχονται σε 5.156 ευρώ και της συζύγου σε 9.025 ευρώ. Έχουν δύο ακίνητα στη Βοιωτία.

Δείτε εδώ τη δήλωση περιουσιακής κατάστασης του Δημήτρη Κουτσούμπα

Γιάνης Βαρουφάκης

Ο επικεφαλης του Μέρα25, Γιάνης Βαρουφάκης, για το έτος 2015 δηλώνει εισοδήματα ύψους 174.423 ευρώ ενώ η σύζυγός του 840 ευρώ.

Δεν έχει μετοχές ενώ οι καταθέσεις του είναι 20.724 ευρώ και σε δολάρια 18.438.

Η σύζυγος του δηλώνει καταθέσεις μόλις 429 ευρώ. Έχουν 9 ακίνητα. Ο πρώην υπουργός έχει 2 αυτοκίνητα και 2 μηχανές ενώ η σύζυγος του δηλώνει ένα αυτοκίνητο και μια μηχανή.

Ο κ. Βαρουφάκης οφείλει από δάνεια 11.658 ευρώ.

2016

Για το 2016 διπλασιάζει τα εισοδήματα του και φτάνουν τα 346.469 ευρώ ενώ η σύζυγός του εξακολουθεί να δηλώνει 840 ευρώ.

Ο κ. Βαρουφάκης, ενώ το 2015 είχε καταθέσεις σε δολάρια στις ΗΠΑ, το 2016 εμφανίζεται να έχει καταθέσεις σε δολάρια και ευρώ σε ελβετική τράπεζα.

Τα δολάρια είναι ύψους 200.684 και τα ευρώ φτάνουν τα 44.954. Ως προς τις υπόλοιπες καταθέσεις σε ελληνικές τράπεζες ο πρώην υπουργός δηλώνει 24.934 ευρώ, ενώ η σύζυγος του καταθέσεις 2927 ευρώ.

Ο Γιάνης Βαρουφάκης δηλώνει δυο αυτοκίνητα, τρία δίκυκλα και ένα επιπλέον όχημα χωρίς να αναφέρει τι είναι. Η σύζυγος του δηλώνει ένα αυτοκίνητο και ένα δίκυκλο.

Το υπόλοιπο του δανείου του το 2016 φτάνει τα 13.691 ευρώ.

2017

Τέλος για το 2017 ο επικεφαλής του Μέρα25 αυξάνει κι άλλο το εισόδημα του φτάνοντας τα 458.036 ευρώ, ενώ η σύζυγος του εξακολουθεί να δηλώνει 840 ευρώ.

Όσον αφορά τις καταθέσεις, ο κ. Βαρουφάκης δηλώνει συνολικά 35.819 ευρώ και 211.000 δολάρια, ενώ η σύζυγος του μόλις 552 ευρώ.

Όσον αφορά τα οχήματα, το 2017 ο κ. Βαρουφάκης δηλώνει τρία δίκυκλα, δυο αυτοκίνητα και μια άλλη περίπτωση οχήματος και η σύζυγός του δηλώνει δυο δίκυκλα, ένα αυτοκίνητο κι άλλη μια περίπτωση οχήματος που -προφανώς- έχει μαζί με τον σύζυγό της.

Τέλος, το υπόλοιπο οφειλόμενο του δανείου του για το 2017 είναι 13.691 ευρώ.

ΔΕΙΤΕ ΕΔΩ ΟΛΑ ΤΑ ΠΟΘΕΝ ΕΣΧΕΣ